cyanic-selkie/wikianc huggingface dataset:
चित्तौड़गढ़
गोरा - बादल की घुमरें
पद्मिनी महल से दक्षिण-पूर्व में दो गुम्बदाकार इमारतें हैं, जिसे लोग गोरा और बादल के महल के रूप में जानते हैं। गोरा महारानी पद्मिनी का चाचा था तथा बादल चचेरा भाई था। रावल रत्नसिंह को अलाउद्दीन के खेमे से निकालने के बाद युद्ध में पाडन पोल के पास गोरा वीरगति को प्राप्त हो गये और बादल युद्ध में १२ वर्ष की अल्पायु में ही वीर गति को प्राप्त हो गये थे। देखने में ये इमारत इतने पुराने नहीं मालूम पड़ते। इनकी निर्माण शैली भी कुछ अलग है।
राव रणमल की हवेली
गोरा बादल की गुम्बजों से कुछ ही आगे सड़क के पश्चिम की ओर एक विशाल हवेली के खण्डहर नजर आते हैं। इसको राव रणमल की हवेली कहते हैं। राव रणमल की बहन हंसाबाई से महाराणा लाखा का विवाह हुआ। महाराणा मोकल हँसाबाई से लाखा के पुत्र थे।
कालिका माता का मंदिर
पद्मिनी के महलों के उत्तर में बांई ओर कालिका माता का सुन्दर, ऊँची कुर्सीवाला विशाल महल है। इस मंदिर का निर्माण संभवतः ९ वीं शताब्दी में मेवाड़ के गुहिलवंशीय रोड़ राजाओं ने करवाया था। मूल रूप से यह मंदिर एक सूर्य मंदिर था। निजमंदिर के द्वार तथा गर्भगृह के बाहरी पार्श्व के ताखों में स्थापित सूर्य की मूर्तियाँ इसका प्रमाण है। बाद में मुसलमानों के समय आक्रमण के दौरान यह मूर्ति तोड़ दी गई और बरसों तक यह मंदिर सूना रहा। उसके बाद इसमें कालिका की मूर्ति स्थापित की गई। मंदिर के स्तम्भों, छतों तथा अन्तःद्वार पर खुदाई का काम दर्शनीय है। महाराणा सज्जनसिंह ने इस मंदिर का जीर्णोद्धार कराया था। चूंकि इस मंदिर में मूर्ति प्रतिष्ठा वैशाख शुक्ल अष्टमी को हुई थी, अतः प्रति वर्ष यहाँ एक विशाल मेला लगता है।
सूर्यकुण्ड (सूरज कुण्ड)
कालिका माता के मंदिर के उत्तर-पूर्व में एक विशाल कुण्ड बना है, जिसे सूरजकुण्ड कहा जाता है। इस कुण्ड के बारे में मान्यता यह है कि महाराणा को सूर्य भगवान का आशीर्वाद प्राप्त था तथा कुण्ड से प्रतिदिन प्रातः सफेद घोड़े पर सवार एक सशस्र योद्धा निकलता था, जो महाराणा को युद्ध में सहायता देता था।
पत्ता तथा जैमल की हवेलियाँ
गौमुख कुण्ड तथा कालिका माता के मंदिर के मध्य जैमल पत्ता के महल हैं, जो अभी भगनावशेष के रूप में अवस्थित हैं। राठौड़ जैमल (जयमल) और सिसोदिया पत्ता चित्तौड़ की अंतिम शाका में अकबर की सेना के साथ युद्ध करते हुए वीरगति को प्राप्त हो गये थे। महल के पूर्व में एक बड़ा तालाब है, जिसे जैमल-पत्ता का तालाब कहा जाता है। जलाशय के तट पर बौद्धों के ६ स्तूप हैं। इन स्तूपों से यह अनुमान लगाया जाता है कि प्राचीन काल में अवश्य ही यहाँ बौद्धों का कोई मंदिर रहा होगा।
गौमुख कुण्ड
महासती स्थल के पास ही गौमुख कुण्ड है। यहाँ एक चट्टान के बने गौमुख से प्राकृतिक भूमिगत जल निरन्तर एक झरने के रूप में शिवलिंग पर गिरती रहती है। प्रथम दालान के द्वार के सामने विष्णु की एक विशाल मूर्ति खड़ी है। कुण्ड की धार्मिक महत्ता है। लोग इसे पवित्र तीर्थ के रूप में मानते हैं। कुण्ड के निकट ही उत्तरी किनारे पर महाराणा रायमल के समय का बना एक छोटा सा पार्श्व जैन मंदिर है, जिसकी मूर्ति पर कन्नड़ लिपि में लेख है। यह संभवतः दक्षिण भारत से लाई गई होगी। कहा जाता है कि यहाँ से एक सुरंग कुम्भा के महलों तक जाती है। इस कुंड के समीप जाने के लिए सीढिया बनायीं गयी है तथा नीचे कुंड के किनारे मंदिर बने हुए है। ऐसा माना जाता है कि रानी पद्मिनी यहाँ स्नान के लिए अति थी। गौमुख कुण्ड से कुछ दूर दो ताल हाथी कुण्ड तथा खातण बावड़ी है।
समिद्धेश्वर (समाधीश्वर) महादेव का मंदिर
गौमुख कुण्ड के उत्तरी छोर पर समिध्देश्वर का भव्य प्राचीन मंदिर है, जिसके भीतरी और बाहरी भाग पर बहुत ही सुन्दर खुदाई का काम है। इसका निर्माण मालवा के प्रसिद्ध राजा भोज ने ११ वीं शताब्दी में करवाया था। इसे त्रिभुवन नारायण का शिवालय और भोज का मंदिर भी कहा जाता था। इसका उल्लेख वहाँ के शिलालेखों में मिलता है। सन् १४२८ (वि. सं. १४८५) में इसका जीर्णोद्धार महाराणा मोकल ने करवाया था, जिससे लोग इसे मोकलजी का मंदिर भी कहते हैं। मंदिर के निज मंदिर (गर्भगृह) नीचे के भाग में शिवलिंग है तथा पीछे की दीवार में शिव की विशाल आकार की त्रिमूर्ति बनी है। त्रिमूर्ति की भव्यता दर्शनीय है। मंदिर में दो शिलालेख हैं, पहला सन् ११५० ई. का है, जिसके अनुसार गुजरात के सोलंकी राजा कुमारपाल का अजमेर के चौहान राजा आणाजी को परास्त कर चित्तौड़ आना ज्ञात होता है तथा दूसरा शिलालेख जो सन् १४२८ का है महाराणा मोकल से सम्बद्ध है।
महासती (जौहर स्थल)
समिध्देश्वर महादेव के मंदिर से महाराणा कुम्भा के कीर्कित्तस्तम्भ के मध्य एक विस्तृत मैदानी हिस्सा है, जो चारों तरफ से दीवार से घिरा हुआ है। इसमें प्रवेश के लिए पूर्व तथा उत्तर में दो द्वार बने हैं, जिसे महा सती द्वार कहा जाता है। ये द्वार व कोट रावल समरसिंह ने बनवाया था।
विजय स्तम्भ, जय स्तम्भ
महाराणा कुम्भा ने मालवा के सुल्तान महमूद शाह खिलजी को सन् १४४० ई. (वि. सं. १४९७) में प्रथम बार परास्त कर उसकी यादगार में इष्टदेव विष्णु के निमित्त यह विजय स्तम्भ बनवाया था। इसकी प्रतिष्ठा सन् १४४८ ई. (वि॰सं॰ १५०५) में हुई। यह स्तम्भ वास्तुकला की दृष्टि से अपने आप मंजिल पर झरोखा होने से इसके भीतरी भाग में भी प्रकाश रहता है। इसमें विष्णु के विभिन्न रुपों जैसे जनार्दन, अनन्त आदि, उनके अवतारों तथा ब्रम्हा, शिव, भिन्न-भिन्न देवी-देवताओं, अर्धनारीश्वर (आधा शरीर पार्वती तथा आधा शिव का), उमामहेश्वर, लक्ष्मीनारायण, ब्रम्हासावित्री, हरिहर (आधा शरीर विष्णु और आधा शिव का), हरिहर पितामह (ब्रम्हा, विष्णु तथा महेश तीनों एक ही मूर्ति में), ॠतु, आयुध (शस्र), दिक्पाल तथा रामायण तथा महाभारत के पात्रों की सैकड़ों मूर्तियाँ खुदी हैं। प्रत्येक मूर्ति के ऊपर या नीचे उनका नाम भी खुदा हुआ है। इस प्रकार प्राचीन मूर्तियों के विभिन्न भंगिमाओं का विश्लेषण के लिए यह भवन एक अपूर्व साधन है। कुछ चित्रों में देश की भौगोलिक विचित्रताओं को भी उत्कीर्ण किया गया है। कीर्तिस्तम्भ के ऊपरी मंजिल से दुर्ग एवं निकटवर्ती क्षेत्रों का विहंगम दृश्य दिखता है। बिजली गिरने से एक बार इसके ऊपर की छत्री टूट गई थी, जिसकी महाराणा स्वरुप सिंह ने मरम्मन करायी। यह कीर्ति स्तम्भ से भिन्न है।
कीर्ति स्तंभ
विजय स्तंभ की तरह एक सात मंजिला स्तम्भ है जो भगेरवाल व्यापारी जीजाजी कथोड ने 12 वीं शताब्दी में बनवाया था, जैन धर्म का महिमामंडन करने के लिए बनाया गया था,इसका निर्माण विजय स्तम्भ से पहले करवाया गया था,यह एक प्राचीन जैन मंदिर के पास बनाया गया है,इसकी चौड़ाई आधार पर अधिक तथा सातवीं मंज़िल पर सबसे कम है।
कुम्भस्वामी (कुंभश्याम) का मंदिर
महाराणा कुम्भा ने सन् १४४९ ई. (वि. सं. १५०५) में विष्णु के बराह अवतार का यह भव्य मंदिर बनवाया। इस मंदिर का गर्भ प्रकोष्ठ, मण्डप व स्तम्भों की सुन्दर मूर्तियाँ दर्शनीय हैं। विष्णु के विभिन्न रुपों को दर्शाती हुई मूर्तियाँ, नागर शैली के बने गगनचुम्बी शिखर तथा समकालीन मेवाड़ी जीवन शैली को अंकित करती दृश्यावली, इस मंदिर की विशिष्टतायें हैं। मूल रूप से तो यहाँ, वराहावतार की ही मूर्ति स्थापित थी, लेकिन मुस्लिम आक्रमणों से मुर्ति खण्डित होने पर अब कुम्भास्वामी की मूर्ति प्रतिष्ठापित कर दी गयी।
जैन सातबीस देवरी
ग्यारहवीं शताब्दी में बना यह भव्य जैन मंदिर अपनी उत्कृष्ट नक्काशी के काम के लिए जाना जाता है। इसमें २७ देवरियाँ बनी है। अतः इस मंदिर को सातबीस (७अ२० देवरी) कहा जाता है। मुख्य प्रतिमा तीर्थंकर भगवान पाशर्वनाथ की बड़ी प्रतिमा विराजमान हैं।
महाराणा कुंभा के महल
तेरहवीं शताब्दी में निर्मित इन महलों का जीर्णोद्धार महाराजा कुंभा द्वारा कराये जाने से इन महलों को महाराणा कुंभा का महल कहा जाता है। प्रवेश द्वार बड़ी पोल तथा त्रिपोलिया कहे जाते हैं। खण्डहरों के रूप में होते हुए भी ये महल राजपूत शैली की उत्कृष्ट स्थापत्य कला दर्शाते हैं। सूरज गोरवड़ा, जनाना महल, कँवलदा महल, दीवात-ए-आम तथा शिव मंदिर इस महल के कुछ उल्लेखनीय हिस्से हैं। मान्यता है कि इन्हीं महलों में एक तहखाना है, जिसमें एक सुरंग के माध्यम से गोमुख तक जाया जा सकता है। महारानी पद्मिनी ने हजारों वीरांगनाओं के साथ इसी रास्ते गौमुख कुंड में स्नान करने के बाद इन्हीं तहखानों में जौहर किया था, लेकिन यहाँ इस तरह के किसी सुरंग का प्रमाण नहीं मिला है।
इसी ऐतिहासिक महल में उदयपुर के संस्थापक महाराणा उदयसिंह का जन्म हुआ था तथा यहीं स्वामीभक्त पन्नाधाय ने उदयसिंह की रक्षार्थ अपने लाडले पुत्र को बनवीर के हाथों कत्ल हो जाने दिया। मीराँबाई की कृष्ण भक्ति तथा विषपान की घटनाएँ भी इसी महल से संबद्ध है।
फतह प्रकाश
महाराणा फतहसिंह द्वारा निर्मित यह भव्य महल आधुनिक ढ़ंग का है। फतहसिंह के नाम पर ही इन्हें फतह प्रकाश कहा जाता है। महल में गणेश की एक विशाल प्रतिमा, फव्वारा तथा विविध भित्ति चित्र दर्शनीय हैं।
मोती बाजार
फतहप्रकाश के पास ही भग्नावस्था में दूकानों की कतारें हैं। बताया जाता है कि शताब्दियों पूर्व यहाँ कीमती पत्थरों की दुकानें हुआ करती थी।
शृंगार चौरी (सिंगार चौरी)
सन् १४४८ (वि. सं. १५०५) में महाराणा कुंभा के कोषाध्यक्ष बेलाक, जो केल्हा साह का पुत्र था, ने श्रृंगार चौरी का निर्माण करवाया था। यह शान्तिनाथ का मंदिर है तथा जैन स्थापत्य कला का उत्कृष्ट उदाहरण है।
यहाँ से प्राप्त शिलालेखों से यह ज्ञात होता है कि भगवान शान्तिनाथ की चौमुखी प्रतिमा की प्रतिष्ठा खगतरगच्छ के आचार्य जिनसेन सूरी ने की थी, परंतु मुगलों के आक्रमण से यह मूर्ति विध्वंस कर दी गई लगती है। अब सिर्फ एक वेदी बची है, जिसे लोग चौरी बतलाते हैं। मंदिरों की बाह्य दीवारों पर देवी-देवताओं व नृत्य मुद्राओं की अनेकों मूर्तियाँ कलाकारों के पत्थर पर उत्कीर्ण कलाकारी का परिचायक है।
श्रृंगार चौरी के बारे में एक मान्यता यह भी है कि यहीं महाराणा कुंभा की राजकुमारी रमाबाई (वागीश्ववरी) विवाह हुआ था, लेकिन व्यावहारिक दृष्टिकोण से सोचने पर यह सत्य नहीं लगता।
महाराणा साँगा का देवरा
श्रृंगार चौरी के दक्षिण में स्थित इस मंदिर का निर्माण महाराणा साँगा ने भगवान देवनारायण की आराधना हेतु करवाया था। कहा जाता है कि भगवान द्वारा दिये कवच को महाराणा इसी देवरे में पहन कर युद्धों में जाते और विजित होकर लौटते थे।
तुलजा भवानी का मंदिर
इस मंदिर का निर्माण काल सन् १५३६-४० ई. है। इसका निर्माण राणा सांगा के कुंवर पृथ्वीराज के दासी से पुत्र बनवीर ने कराया था। बनवीर भवानी का उपासक था और उसने अपने वजन के बराबर स्वर्ण इत्यादि तुलवा (तुलादान) कर इस मंदिर का निर्माण आरंभ कराया था, इसी कारण इसे तुलजा भवानी का मंदिर कहा जाता है।
बनवीर की दीवार
सन् १५३६ ई. में महाराणा विक्रमादित्य को छल से मारकर दासीपुत्र बनवीर चित्तौड़ का स्वामी बन बैठा। अपनी स्थिति को अधिक सुदृढ़ व सुरक्षित करने हेतु उसने दुर्ग को दो भागों में विभक्त करने के लिए इस दीवार का निर्माण आरंभ कराया था, परंतु महाराणा उदयसिंह द्वारा सन् १५४० ई में चित्तौड़ से खदेड़ दिये जाने पर इसका निर्माण अधूरा ही रह गया।
नवलखा भण्डार
बनवीर की दीवार के पश्चिमी सिरे पर एक अर्द्ध वृत्ताकार अपूर्ण बुर्ज बना है, जिसे बनवीर ने अपनी सुरक्षा व अस्र-शस्र के भण्डार हेतु बनवाया था। इसकी पेंचिदी बनावट को कोई लख (जान) नहीं सकता था। अतः इसे नवलखा भण्डार कहा जाता था। कुछ लोग यह बताते हैं कि यहाँ नौ लाख रुपयों का खजाना रहता था, जिससे इसका नाम नौ लखा भण्डार पड़ा।
भामाशाह की हवेली
अब भग्नावस्था में मौजूद यह इमारत, एक समय मेवाड़ की आनबान के रक्षक महाराणा प्रताप को मातृभूमि की रक्षा के लिए अपना सब कुछ दान करने वाले प्रसिद्ध दानवीर दीवान भामाशाह की याद दिलाने वाली है। कहा जाता है कि हल्दीघाटी के युद्ध के पश्चात् महाराणा प्रताप का राजकोष खाली हो गया था व मुगलों से युद्ध के लिए बहुत बड़ी धनराशि की आवश्यकता थी। ऐसे कठिन समय में प्रधानमंत्री भामाशाह ने अपना पीढियों से संचित धन महाराणा को भेंट कर दिया। कई इतिहासकारों का मत है कि भामाशाह द्वारा दी गई राशि मालवा को लूट कर लाई गई थी, जिसे भामाशाह ने सुरक्षा की दृष्टि से कहीं गाड़ रखी थी।
आल्हा काबरा की हवेली
भामाशाह की हवेली के पास ही आल्हा काबरा की हवेली है। काबरा गौत्र के माहेश्वरी पहले महाराणा के दीवान थे।
नगरी
चित्तौड़ के किले से ७ मील उत्तर में नगरी नाम का एक प्राचीन स्थान है, जो बेदले के चौहान सरदार की जागीर में पड़ता था। यह भारतवर्ष के प्राचीन नगरों में से एक है, जिसके अवशेष खंडहरों के रूप में दूर-दूर तक फैले हुए हैं, जहाँ कोट से घिरे हुए राजप्रासाद होने का अनुमान किया जाता है। यहाँ से कई जगहों पर बावड़ी, महलों के काट आदि के निर्माणार्थ पत्थर ले जाये गये। महाराणा रायमल की रानी श्रृंगारदेवी की बनवाई हुई घोसड़ी गाँव की बावड़ी भी नगरी से ही पत्थर लाकर बनाई गई है। नगरी का प्राचीन नाम मध्यमिका था। बली गाँव (अजमेर जिला में) से मिले हुए सन् ४४३ ई. पू. (वि. सं. ३८६) के शिलालेख में इस नाम का प्रमाण मिलता है। पतंजलि ने अपने महाभाष्य मध्यमिका पर युनानियों (मिनैंडर) के आक्रमण का उल्लेख किया है। वहाँ से मिलने वाले शिलालेखों में से तीन वि. सं. पूर्व की तीसरी शताब्दी के आसपास की लिपि में है। इनके लेखों से यह बात बिल्कुल स्पष्ट हो जाती है कि वि. सं. पूर्व की तीसरी शताब्दी के आसपास विष्णु की पूजा होती थी तथा उनके मंदिर भी बनते थे। एक शिलालेख सर्वतात नामक किसी राजा द्वारा संपादित अश्वमेघ यज्ञ का उल्लेख करता है। एक अन्य शिलालेख वाजपेय यज्ञ के सम्पादन की चर्चा करता है।
नगरी से थोड़ी ही दूरी पर हाथियों का बाड़ा नाम का एक विस्तृत स्थान है, जिसकी चहारदीवारी बहुत लंबी व चौड़ी है। यह तीन-तीन मोटे पत्थरों को एक के ऊपर एक रखकर बनाई गई है। उस समय ऐसे विशाल पत्थरों को इस प्रकार व्यवस्थित करना एक कठिन कार्य जान पड़ता है। यहाँ से कुछ ही दूरी पर बड़े-बड़े पत्थरों से बनी हुई एक चतुरस्र मीनार है, जिसे लोग ऊमदीवट कहते हैं। यह स्पष्ट जान पड़ता है कि इस मीनार में इस्तेमाल किये गये पत्थर हाथियों का बाड़ा से ही तोड़कर लाये गये थे। इसके संबंध में यह कहा जाता है कि जब बादशाह अकबर ने चित्तौड़ पर चढ़ाई किया तब इस मीनार में रौशनी की जाती थी। नगरी के निकट तीन स्तूपों के चिंह भी मिलते हैं।
टिकुरी, कोश्याँकुटोली तहसील
टिकुरी, कोश्याँकुटोली तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
मुनि जिनेन्द्र विजय
मुनि जिनेन्द्र विजय 'जलज'
जैन सन्त मुनि जिनेन्द्र विजय मध्य प्रदेश के रतलाम जिले में पैदा हुए। आपको ‘जलज’ नाम से भी जाना जाता है।
जैन कुल में पैदा होने के अलावा भी अपनी जैन धर्म में तीव्र जिज्ञासा के कारण बाल्यावस्था में ही इन्होंने गृहस्थ जीवन का त्याग कर जैन दीक्षा ग्रहण की और आत्मकल्याण के मार्ग पर अग्रसर हुए। दीक्षा काल में संयम साधना एवं कठोर जप्-तप से ज्ञानार्जन को प्रगतीशील हुए। अपनी कठोर साधना के फल्स्वरुप ही अल्प-आयु में ज्योतिष विद्या के प्रकाण्ड ज्ञाता बन इन्होंने ‘ज्योतिष सम्राट’ की उपाधि हासिल की।
आत्म कल्याण और ज्ञानार्जन के साथ ही समाज कल्याण की दिशा में भी आप अग्रसर हैं और सामाजिक चेतना और धर्म प्रचार के उद्देश्य से प्रवचन और पुस्तक रचना के क्षैत्र में आप निरन्तर क्रियाशील हैं। आपके समाजोत्थान के प्रयासों के परिणाम स्वरुप जैन समाज ने आप श्री को ‘मालवा भुषण’ कि उपाधि से नवाजा है।
--Nilesh.Kanthed ०६:३३, ३० अक्टूबर २००९ (UTC)
लिपियों की सूची
यहाँ विश्व की 'लेखन पद्धतियों' या लिपियों की वर्गीकृत सूची दी गई है। यह वर्गीकरण लिपियों के किसी विशेष गुण के आधार पर किया गया है जो उनकोअन्य लिपियों से अलग करता है।
पहले लिपि का नाम दिया गया है, इसके बाद उस लिपि में लिखी जाने वाली भाषाओं के नाम कोष्टक में दिए गए हैं।
चित्रात्मक/भावचित्रात्मक लिपियाँ
There are also symbol systems used to represent things other than language, or to represent constructed languages. Some of these are
Linear B and Asemic writing also incorporate ideograms.
अक्षरात्मक
In a syllabary, graphemes represent syllables or moras. (Note that the 19th century term syllabics usually referred to abugidas rather than true syllabaries.)
अबजाद (Abjads)
An abjad is a segmental script containing symbols for consonants only, or where vowels are optionally written with diacritics ("pointing") or only written word-initially.
शुद्ध वर्णात्मक लिपियाँ
A true alphabet contains separate letters (not diacritic marks) for both consonants and vowels.
रैखिक गैरलक्षणात्मक वर्ण लिपियाँ
Linear alphabets are composed of lines on a surface, such as ink on paper.
लक्षणात्मक रैखिक वर्णात्मक लिपियाँ (Featural linear alphabets)
A featural script has elements that indicate the components of articulation, such as bilabial consonants, fricatives, or back vowels. Scripts differ in how many features they indicate.
दिग्दर्शी वर्णात्मक (Manual alphabets)
Manual alphabets are frequently found as parts of sign languages. They are not used for writing per se, but for spelling out words while signing.
आबूगीदा (Abugidas)
इन्हें वर्णाक्षरी (अल्फासिलैबरी) भी कहते हैं। ये 'खण्डात्मक' (segmental) लिपियाँ है जिनमें स्वर चिह्नों को दर्शाने के लिए व्यंजन पर कोई डायाक्रिटिकल चिह्न लगाया जाता है या कोई अन्य परिवर्तन/परिवर्धन कर दिया जाता है। भारत तथा दक्षिण-पूर्व एशिया की प्रायः सभी लिपियाँ इसी श्रेणी में आती हैं। ये सभी ऐतिहासिक रूप से ब्राह्मी परिवार की हैं।
ध्वन्यात्मक वर्णमाला वाली लियियाँ (Phonetic alphabets)
This section lists alphabets used to transcribe phonetic or phonemic sound; not to be confused with spelling alphabets like the ICAO spelling alphabet.
विशिष्ट वर्णमालाएँ
Alphabets may exist in forms other than visible symbols on a surface. Some of these are:
Manual alphabets
For example:
सोनाराम
कर्नल सोनाराम बाड़मेर लोक सभा निर्वाचन क्षेत्र से १६वीं लोकसभा में भाजपा सांसद हैं।
दिवोली-सावली-५, थलीसैंण तहसील
दिवोली-सावली-५, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
समावयवता
रासायनिक यौगिकों का जब सूक्ष्मता से अध्ययन किया गया, तब देखा गया कि यौगिकों के गुण उनके संगठन पर निर्भर करते हैं। जिन यौगिकों के गुण एक से होते हैं उनके संगठन भी एक से ही होते हैं और जिनके गुण भिन्न होते हैं उनके संगठन भी भिन्न होते हैं। बाद में पाया गया कि कुछ ऐसे यौगिक भी हैं जिनके संगठन, अणुभार तथा अणु-अवयव एक होते हुए भी, उनके गुणों में विभिन्नता है। ऐसे विशिष्टता वाले यौगिकों को समावयवी (Isomer, Isomeride) संज्ञा दी गई और इस गुण का नाम समावयवता (=सम + अवयवता / Isomerism) रखा गया।
प्रकार
समावयवता प्रधानतया दो प्रकार की होती है : एक को संरचना समावयवता (Structural isomerism) और दूसरे को त्रिविम समावयवता (Stereo-isomerism) कहते हैं।
संरचना समावयवता
दो या दो से अधिक यौगिक जिनके अणुसूत्र समान् हो परन्तु उनकी संरचनासूत्र भिन्न हो,Structural Isomerism कहलाता हैं
यदि दो यौगिकों के अणुसूत्र और अणुसूत्र एक ही हों, पर उनके गुणों में विभिन्नता हो, तो इसका यही कारण हो सकता है कि उनके अणु की संरचनाओं में विभिन्नता है। ऐसे दो सरलतम यौगिक एथिल ऐल्कोहॉल और डाइमेथिल ईथर हैं, जिनका अणुभार तथा अणुसूत्र, C2 H6 O, एक ही है, पर इनके संरचनासूत्र भिन्न हैं।
एथिल ऐल्कोहॉल में दो कार्बन परमाणु परस्पर संबद्ध होकर, हाइड्रॉक्सील समूह से संयुक्त हैं जबकि डाइमेथिल ईथर में दो कार्बन परमाणु ऑक्सीजन परमाणु द्वारा एक दूसरे से संबद्ध हैं। दोनों के गुणों में बहुत भिन्नता है। उनकी क्रिया से विभिन्नता स्पष्ट हो जाती है। एथिल ऐल्कोहॉल पर HI की क्रिया से एथिल आयोडाइड, C2 H5 I, बनता है, जबकि डाइमेथिल ईथर से मेथिल आयोडाइड, (CH3I) बनता है। अन्य अभिकर्मकों के साथ भी ऐसी भिन्न क्रियाएँ होती हैं। यदि ऐसे यौगिकों की समावयवता ऐसी समावयवता एक ही श्रेणी के यौगिकों के बीच हो, तो ऐसी समावयवता को मध्यावयवता (Metamerism) कहते हैं। इसका उदाहरण डाइएथिल ईथर (C2H5OC2H5) और मेथिल प्रोपिल ईथर (CH3 OC3 H7) है। पैराफिन श्रेणी के हाइड्रोकार्बनों में ऐसे अनेक उदाहरण मिलते हैं। पेन्टेन (C5H12) के तीन समावयव होते हैं : नार्मल पेंटेन, आइसो-पेंटेन और नियोपेंटेन। ऐसी समावयवता को शृंखला समावयवता (Chain isomerism) भी कहते हैं, क्योंकि यहाँ शृंखला में ही अंतर होने के कारण विभिन्नता है।
इसी समावयवता से मिलती-जुलती एक दूसरी समावयवता है, जिसे स्थान-समावयवता (Position isomerism) कहते हैं, इसका सरलतम उदाहरण प्रोपिल क्लोराइड (CH3 CH2 CH2 Cl) और आइसोप्रोपिल क्लोराइड (CH3 CHCl CH3) है, जिनमें अंतर केवल क्लोरीन परमाणु के स्थान से संबंध रखता है। एक में क्लोरीन अन्त के एक कार्बन परमाणु से संबद्ध है और दूसरे में क्लोरीन मध्य के कार्बन से संबद्ध है। इसी प्रकार की समावयवता डाइक्लोरोबेंज़ोन में भी है
त्रिविम समावयवता
''त्रिविम रसायन भी देखें।
यौगिकों के अणुभार और संरचना के एक रहते हुए भी परमाणुओं के विभिन्न दिशाओं में व्यवस्थित रहने के कारण यौगिक में समावयवता हो सकती है। ऐसी समावयवता को त्रिविम समावयवता (Stereo-isomerism) कहते हैं। त्रिविम समावयवता दो प्रकार की होती है :
प्रकाशिक समावयवता
लैक्टिक अम्ल के अध्ययन में देखा गया है कि लैक्टिक अम्ल तीन प्रकार का होता है, दो प्रकाशतः सक्रिय और एक प्रकाशतः निष्क्रिय। इसी प्रकार टार्टेरिक अम्ल भी चार प्रकार का होता है, दो प्रकाशतः सक्रिय और दो प्रकाशतः निष्क्रिय। इनकी उपस्थिति की संतोषप्रद व्याख्या उस समय तक ज्ञात सिद्धांतों से नहीं हो सकती थी। इनकी व्याख्या के लिए जो सिद्धांत प्रतिपादित हुआ है, उसे त्रिविम समावयवता का सिद्धान्त कहते हैं और इससे रसायन की एक नई शाखा की नींव पड़ी है, जिसे त्रिविम रसायन कहते हैं। इस नए सिद्धान्त के प्रतिपादक डच रसायनज्ञ, वांत हॉफ़ (Van't Hoff) और दूसरे फ्रांसीसी रसायनज्ञ, ला बेल (La Bel), थे। दोनों ने स्वतंत्र रूप से प्रायः एक ही समय 1774 ईसवी में इस सिद्धान्त का प्रतिपादन किया और दोनों रसायनज्ञों के मूल सिद्धांत प्रायः एक ही हैं, यद्यपि विस्तार में कुछ अंतर है। इस सिद्धान्तानुसार चतुष्फलकी के केंद्र में कार्बन परमाणु स्थित रहता है और इसकी चारों संयोजकताएँ चतुष्फलक के चारों छोरों की ओर अभिमुख होती हैं। यदि इन चारों संयोजकताओं के साथ चार विभिन्न समूह संबंधित हों, तो ये ऐसी अवस्थाएँ उपस्थित करते हैं जिनकी व्यवस्था दो प्रकार से हो सकती है। यदि चारों समूह H, OH, COOH और CH3, हों, जैसे लैक्टिक अम्ल में होते हैं, तो उनकी व्यवस्था, दक्षिणावर्त (H, OH, COOH, CH3) और दूसरे में वामावर्त (H, CH3, COOH, OH) हो सकती है। ये दोनों रूप वैसे ही हैं जैसे कोई एक वस्तु और उसका प्रतिबिंब होता है। एक व्यवस्था प्रकाश को एक ओर जितना घुमाती है, दूसरी व्यवस्था प्रकाश के विपरीत दिशा में उतना ही घुमाएगी। इस प्रकार ऐसे यौगिक के दो प्रकाशीय रूप हो सकते हैं। यदि ये दोनों रूप सममात्रा में किसी विलयन में विद्यमान हों, तो ऐसा विलयन प्रकाशत: निष्क्रिय होगा। वस्तुतः निष्क्रिय लैक्टिक आम्ल ऐसा ही मिश्रण है, क्योंकि fयह अनेक विधियों से दो सक्रिय लैक्टिक अम्लों में विभेदित किया जा सकता है।
चतुष्फलक के मध्य में स्थित कार्बन परमाणु को असममित (asymmetric) कार्बन परमाणु कहते हैं और प्रकाश सक्रियता के लिए एक या एक से अधिक असमित कार्बन परमाणु का होना अनिवार्य है। इसके अभाव में प्रकाशीय सक्रियता संभव नहीं है। अनुभव और प्रयोगों से यह बात बिल्कुल ठीक प्रमाणित होती है। टार्टेंरिक अम्ल में दो असममित कार्बन परमाणु होते हैं। टार्टेरिक अम्ल की विशेषता यह है कि इसके दोनों असममित कार्बन के साथ एक ही प्रकार के समूह संबद्ध हैं। यदि दोनों असममित कार्बन के साथ ऐसे समूह संबद्ध हों जो दक्षिणवर्त हैं, तो वह यौगिक दक्षिणावर्त होगा तथा यदि दोनों असममित कार्बनों के साथ ऐसे समूह संबद्ध हों जो वामावर्त हैं, तो वह यौगिक वामावर्त होगा और यदि दोनों असममित कार्बन के साथ एक दक्षिणावर्त और दूसरा वामावर्त समूह संबद्ध हो, तो एक के प्रभाव को दूसरा निष्क्रिय कर देगा, जिससे वह यौगिक प्रकाशतः निष्क्रिय होगा। पर यह यौगिक ऐसा निष्क्रिय होगा कि उसे सक्रिय नहीं बनाया जा सकता। ऐसा ही टार्टेरिक अम्ल का रूप मेज़ो-टार्टेरिक अम्ल है। चौथा टार्टेरिक अम्ल ऐसा हो सकता है जिसमें दक्षिणावर्त और वामावर्त टार्टेरिक अम्ल की सममात्रा विद्यमान हो। ऐसा यौगिक रेसिमिक अम्ल है। यह भी प्रकाशतः निष्क्रिय होता है, पर सक्रिय अवयवों में विभेदित किया जा सकता है। इस प्रकार इस सिद्धांत से चार प्रकार के टार्टेरिक अम्ल की उपस्थिति की व्याख्या सरलता से हो जाती है।
इस प्रकार की त्रिविम समावयवता केवल कार्बनिक यौगिकों में ही नहीं पाई गई हैं, वरन् नाइट्रोजन, फॉस्फोरस, आर्सेनिक, गंधक और सिलिकन आदि के यौगिकों में भी पाई गई है।
ज्यामितीय समावयवता
ज्यामितीय समावयवता में प्रकाश सक्रियता नहीं होती। यह समावयवता उन्हीं यौगिकों में पाई जाती है जिनमें दो कार्बन परमाणु युग्म बंध से बँधे होते हैं।
सिस-ट्रैंस समावयवता
यदि ऐसे यौगिकों के दोनों कार्बन परमाणुओं से एक से अधिक समूह संबद्ध हों, तो उससे निम्नलिखित प्रकार के दो यौगिक बन सकते हैं। एक, जिसमें दोनों समूह एक ही पक्ष में हैं और दूसरा, जिसमें दोनों समूह प्रतिकूल पक्ष में हैं। पहले यौगिकों को सिस (Cis) और दूसरे को ट्रैंस (Trans) कहते हैं। ऐसे यौगिकों में युग्म बंध के कारण अणु में दृढ़ता होती है, जिससे उसका मुक्त संचालन अवरुद्ध हो जाता है। ऐसे समावयव यौगिकों के सरलतम उदाहरण मलेइक अम्ल और फ्यूमेरिक अम्ल हैं। मलेइक अम्ल में दोनों कार्बोक्सील समूह एक ही पक्ष में होते हैं और फ्यूमेरिक अम्ल में दोनों कार्बोक्सील समूह प्रतिकूल पक्ष में। इसकी पुष्टि इस बात से होती है कि मलेइक अम्ल अति शीघ्र ऐनहाइड्राइड बनाता है, जो कार्बोक्सील समूह की निकटता को प्रदर्शित करता है और फ्यूमेरिक अम्ल इतना जल्द ऐनहाइड्राइड नहीं बनाता, जो कार्बोक्सील समूह की दूरी को प्रदर्शित करता है। यदि ऐनहाइड्राइड कठिनता से बनता भी है, तो वह मलेइक ऐनहाइड्राइड ही होता है।
ऐसी समावयवता के लिए यह आवश्यक नहीं कि एक कार्बन परमाणु दूसरे कार्बन परमाणु के साथ ही संयुक्त हो। कार्बन यदि नाइट्रोजन के साथ संयुक्त हो, तो भी ऐसे समावयवी बनते हैं। इसके उदाहरण अनेक ऑक्सीम हैं, जो कीटोन पर हाइड्राक्सिल ऐमीन की क्रिया से बनते हैं।
सुकेश हेरा
सुकेश हेरा (जन्म 11 दिसंबर 1998) एक भारतीय क्रिकेटर हैं। उन्होंने 18 जनवरी 2021 को अपना ट्वेंटी 20 डेब्यू किया, 2020-21 सैयद मुश्ताक अली ट्रॉफी में ओडिशा के लिए।
बस्ता मुझसे भारी है
अश्वघोष द्वारा रचित प्रसिद्ध बाल कविताएँ।
मारोतराव कन्नमवार
मारोतराव कन्नमवार एक भारतीय राजनीतिज्ञ थे। वे २० नवंबर १९६२ से २४ नवंबर १९६३ तक महाराष्ट्र के दुसरे मुख्यमंत्री रहे थे और अपने कार्यकाल में ही उनकी मृत्यु हो गई।
चन्द्रपूर जिले के साओली विधानसभा निर्वाचन क्षेत्र से वे भारतीय राष्ट्रीय कांग्रेस के राजनीतिज्ञ थे। वह एक प्रभावशाली राजनीतिज्ञ थे और १९६२ के भारत-चीन युद्ध के दौरान उनकी प्रार्थना पर, चंद्रपुर जिले ने महाराष्ट्र में से मुम्बई के बाद अधिकतम सोना एकत्र किया।
पोट्लपाडु, देवनकोण्ड मण्डल
पोट्लपाडु, देवनकोण्ड मण्डल में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
सीता राम शुक्‍ल
सीता राम शुक्‍ल,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के बस्‍ती जिले के 264 - हरैय्या (पूर्वी) विधान सभा निर्वाचन क्षेत्र से कांग्रेस की ओर से चुनाव में भाग लिया।
प्रमुख धार्मिक समूह
दुनिया के प्रमुख धर्म और आध्यात्मिक परम्पराओं को कुछ छोटे प्रमुख समूहों में वर्गीकृत किया जा सकता है, हालांकि यह किसी भी प्रकार से एकरूप परिपाटी नहीं है। 18 वीं सदी में यह सि द्धांत इस लक्ष्य के साथ शुरू किया गया कि समाज में गैर यूरोपीय सभ्यता के स्तर की पहचान हो।
धर्मों की और अधिक व्यापक सूची और उनके मूल रिश्तों की रूपरेखा के लिए, कृपया धर्मों की सूची लेख देखें.
धार्मिक श्रेणियों का इतिहास
दुनिया की संस्कृति में, पारंपरिक रूप से कई अलग-अलग धार्मिक विश्वास के समूह हैं। भारतीय संस्कृति में विभिन्न धार्मिक दर्शनों का सम्मान परंपरागत रूप से शैक्षणिक मतभेद के रूप में किया जाता था जो एक ही सत्य की तलाश में लगे हुए हैं। इस्लाम में कुरान में तीन अलग-अलग श्रेणियों का उल्लेख है : मुसलमान, पुस्तक के लोग और मूर्ति पूजक. प्रारंभ में, ईसाईयों को दुनिया के विश्वासों से एक सहज विरोधाभास था : ईसाई सभ्यता बनाम विदेशी मतान्तर या बर्बरता. 18 वीं सदी में, "मतान्तर" का मतलब स्पष्ट रूप से यहूदी धर्म और इस्लाम था; बुतपरस्ती के साथ एकमुश्त होकर, इसे चार भागों में विभाजित किया गया, जिसे जॉन तोलैंड की रचनाओं नज़रेनुस या जिविश, जेन्टाइल और महोमेतन क्रिस्चीऐनिटी में बोया गया, जो धर्म के भीतर अलग "राष्ट्रों" या संप्रदायों, सच्चे एकेश्वरवाद के रूप में तीन अब्रहमिक परंपरा का प्रतिनिधित्व करते हैं।
डैनियल डेफो ने मूल परिभाषा का वर्णन कुछ इस प्रकार किया है: "धर्म परमेश्वर के लिए की गई पूजा है लेकिन यह मूर्तियों की पूजा और झूठे देवताओं पर भी लागू होती है।" 19 वीं सदी में 1780 से 1810 के बीच, भाषा में नाटकीय परिवर्तन आया: "धर्म" के बजाय आध्यात्मिकता धर्म का पर्याय बन गई, लेखक ईसाई और पूजा के अन्य रूप दोनों में "धर्म" के बहुवचन का प्रयोग करने लगे। इसलिए, हन्ना एडम्स के प्रारंभिक विश्वकोश का नाम एन अल्फाबेटिकल कोम्पेंडियम ऑफ़ द वेरियस सेक्ट्स से बदलकर ए डिक्शनरी ऑफ़ ऑल रिलिजियन्स एंड रिलिजियस डीनॉमिनेशन कर दिया गया।
1838 में, चारों प्रभाग ईसाई धर्म, यहूदी धर्म, मोहम्मडन और बुतपरस्ती, जोशिय्याह कोंडर की अनालिटिकल एंड कोम्परेटिव भ्यू ऑफ़ ऑल रिलिजियन्स नाऊ एक्सटैंट एमांग मैनकाइन्ड से कई गुणा बढ़े. कोंडर का काम अभी भी चारों विभाजन का अनुपालन करता है लेकिन उनके नजर से विस्तार के लिए उन्होंने कई ऐतिहासिक कामों को एकसाथ कर कुछ ऐसी रचना की जो आधुनिक पश्चिमी छवि से काफी मिलती-जुलती थी: उन्होंने ड्रूज़, येज़िदिस, मंदेंस और एलामितेस को एक सूची में किया जो संभवतः एकेश्वरवाद समूह से थे और "पोल्य्थेइस्म और पन्थेइस्म", वर्ग के थे, उन्होंने ज़ोरोऐस्ट्रीनिस्म, "वेदास, पुरानस, तंत्रस के सथ-साथ "ब्राह्मणवादी मूर्ति पूजा ",बौद्ध धर्म, जैन धर्म, सिख धर्म, चीन और जापान के लामावाद और अनपढ़ अंधविश्वासों" को सुधारा.
19 वीं सदी के अन्त तक, ईसाइयों के लिए यह बड़ी आम बात थी कि वह इन "मूर्तिपूजक" संप्रदायों को मृत परंपराओं के रूप में जिसने ईसाई धर्म से पहले "अंतिम, परमेश्वर के संपूर्ण शब्द को'" देखा. धार्मिक अनुभव की वास्तविकता को प्रतिबिंबित करने का यह कोई रास्ता नहीं है: जब से इसका 'आविष्कार' हुआ ईसाइयों ने इन परंपराओं की एक अपरिवर्तनीय स्थिति में खुद को बनाए रखा है, लेकिन वास्तव में सभी परंपराएं लोगों के शब्दों और कामों में ही बची रह गईं हैं, जिनमें से कुछ किसी नए संप्रदाय को बनाए बिना ही इसमें स्वच्छन्दभाव से नए आविष्कार कर सकते हैं। इस दृष्टिकोण में सबसे बड़ी समस्या इस्लाम के अस्तित्व की थी, जो धर्म ईसाई धर्म के बाद "स्थापित" किया गया था और ईसाइयों द्वारा अनुभव किया गया कि इसमें बौद्धिक और भौतिक समृद्धि की गुंजाइश थी। हालांकि19 वीं शताब्दी में, इस्लाम को खारिज करने की संभावना थी जब "द लेटर, विच किलेथ", रेगिस्तान के जंगली आदिम जाति को दिया गया।
"विश्व धर्म" मुहावरे के आधुनिक अर्थ में, ईसाईयों के स्तर पर ही गैर-ईसाईयों को भी रखा गया, जिसे 1893 में विश्व धर्म संसद शिकागो इलिनोइस, में शुरू किया गया। इस घटना की तीखी आलोचना यूरोपियन ओरियन्टलिस्ट द्वारा की गई और 1960 तक इसे "अवैज्ञानिक" करार दिया गया क्योंकि पश्चिमी शिक्षा के बेहतर ज्ञान के आगे सिर झुकाने के बजाए इसने धार्मिक नेताओं को अपने बारे में बोलने की छूट दे दी। नतीजतन कुछ समय के लिए विद्वानों की दुनिया में इसके विश्व धर्मों के दृष्टिकोण को गंभीरता से नहीं लिया गया था। फिर भी, संसद ने वित्त पोषित दर्जन भर निजी व्याख्यान को इस इरादे के साथ प्रोत्साहन दिया कि वे धार्मिक विविधता वाले अनुभवी लोगों को सूचित करेंगें : इन व्याख्यानों पर शोध करने वाले शोधकर्ता जैसे कि विलियम जेम्स, डीटी सुजुकी और एलन वॉट्स ने विश्व के धर्मों की सार्वजनिक अवधारणा को बहुत प्रभावित किया।
20 वीं सदी के उत्तरार्द्ध में, विशेष रूप से विभिन्न संस्कृतियों के बीच समानताएं और धार्मिक एवं धर्मनिरपेक्ष के बीच स्वेच्छाचारी अलगाव को लेकर "विश्व के धर्म" की श्रेणी गंभीर सवालों से घिर गई। यहां तक कि इतिहास के प्रोफेसर अब इन जटिलताओं पर ध्यान देने लगे हैं और स्कूलों में "विश्व के धर्म" शिक्षण की सलाह नहीं देते हैं।
पश्चिमी वर्गीकरण
ऐतिहासिक उत्पत्ति और आपसी प्रभाव से धार्मिक परंपराएं तुलनात्मक धर्म के विशेष-समूह में आती हैं। अब्रहमिक धर्म की उत्पत्ति मध्य पूर्व में, भारतीय धर्म की उत्पत्ति भारत में और सुदूर पूर्वी धर्म की उत्पत्ति पूर्वी एशिया में हुई। क्षेत्रीय प्रभाव का एक अन्य समूह अफ्रीकी प्रवासी धर्म जिसकी उत्पत्ति मध्य और पश्चिम अफ्रीका में हुई।
धार्मिक जनसांख्यिकी
एक प्रमुख धर्म को परिभाषित करने का एक ही रास्ता है इसके वर्तमान अनुयायियों की संख्या. धर्म के हिसाब से जनसंख्या की जानकारी जनगणना और अन्य गणना के संयोजन रिपोर्ट द्वारा पाई जा सकती है (अमेरिका या फ्रांस जैसे देशों के जनगणना में धर्म डेटा एकत्र नहीं किए जाते हैं) लेकिन एजेंसियों या सर्वेक्षण के संचालन संगठनों के पूर्वाग्रह, जनसंख्या सर्वेक्षण एवं सवालों द्वारा व्यापक रूप से इसका परिणाम पाया जाता है। अनौपचारिक या असंगठित धर्मों की गणना करना विशेष रूप से कठिन कार्य है।
दुनिया की आबादी की धार्मिकता प्रोफ़ाइल निर्धारित करने के लिए सर्वोत्तम पद्धति के रूप में शोधकर्ताओं के बीच कोई आम सहमति नहीं है। कई बुनियादी पहलु अनसुलझे हैं:
अनुयायियों की संख्या के अनुसार सबसे बड़ा धर्म या मत
नीचे दी गई सारणी सूची में धर्म दर्शन के अनुसार वर्गीकृत है, हालांकि दर्शन हमेशा स्थानीय व्यवहार में निर्धारित करने का कारक नहीं होता है। कृपया ध्यान दें कि इस तालिका में उनके बड़े दार्शनिक श्रेणी में अनुयायियों के रूप में विधर्मिक आंदोलनों को शामिल किया गया है, हालांकि यह श्रेणी दूसरों के द्वारा विवादित हो सकती है। उदाहरण के लिए, काओ दाई सूचीबद्ध नहीं है क्योंकि इसका दावा है कि यह बौद्ध धर्म की सूची से अलग है, जबकि होआ होआ नहीं, यह नया धार्मिक आंदोलन/2} है।
धर्म के हिसाब से जनसंख्या की जानकारी जनगणना और अन्य गणना के संयोजन रिपोर्ट द्वारा पाई जा सकती है (अमेरिका या फ्रांस जैसे देशों के जनगणना में धर्म डेटा एकत्र नहीं किए जाते हैं) लेकिन एजेंसियों या सर्वेक्षण के संचालन संगठनों के पूर्वाग्रह, जनसंख्या सर्वेक्षण एवं सवालों द्वारा व्यापक रूप से इसका परिणाम पाया जाता है। अनौपचारिक या असंगठित धर्मों की गणना करना विशेष रूप से कठिन कार्य है। कुछ संगठन बहुत तेजी से अपनी संख्या बढ़ सकते हैं।
चीन में धर्म जीवन पद्धति है, यह दर्शन है और आध्यात्म है। चीन की जनवादी सरकार आधिकारिक रूप से नास्तिक है मगर यह अपने नागरिकों को धर्म और उपासना की स्वतत्रता देती है। लेनिन व माओ के काल में धार्मिक विश्वासों और उनकी अनुपालना पर प्रतिबन्ध लगा दिया गया था। तमाम विहारों, मन्दिर, पेगोडा, मस्जिदों और चर्चों को अधार्मिक भवनों में बदल दिया गया था। 1970 के अन्त में जाकर इस नीति को शिथिल किया गया और लोगों को धार्मिक अनुसरण की इजाजत दी जाने लगी। 1990 के बाद से पूरे चीन में बौद्ध तथा ताओ विहारों या मन्दिरों के पुनर्निर्माण का विशाल कार्यक्रम शुरू हुआ। 2007 में चीनी संविधान में एक नई धारा जोड़कर धर्म को नागरिकों के जीवन का महत्वपूर्ण तत्व स्वीकार किया गया। एक सर्वेक्षण के अनुसार चीन की 50 से 80 प्रतिशत आबादी या 66 करोड़ से 1.1 अरब तक लोग नास्तिक हैं जबकि ताओ सिर्फ 30 प्र.श. या 40 करोड़ ही हैं। चूंकि अधिकांश चीनी दोनों धर्मों को मानते हैं इसलिये इन आंकड़ों में दोनों का समावेश हो सकता है। एक सर्वेक्षण के अनुसार चीन में 18% आबादी बौद्ध है, ईसाई चार से पांच करोड़ और इस्लाम को मानने वाले दो करोड़ के लगभग हैं अर्थात डेढ़ प्र.श.। बौद्ध धर्म को सरकार का मौन समर्थन प्राप्त है। दो वर्ष पूर्व सरकार ने ही यहां विश्व बौद्ध सम्मेलन का आयोजन किया था। चीन के सरकार ने कहां है कि देश की आधी से अधिक जनसंख्या बौद्ध है।
पालन का रुझान
19 वीं सदी के बाद से, धर्म की जनसांख्यिकी में बहुत बड़ी मात्रा में परिवर्तन आया। ऐतिहासिक दृष्टि से ईसाई जनसंख्या वाले कुछ बड़े देशों में ईसाई सक्रिय संख्याओं में महत्वपूर्ण गिरावट अनुभव की गई: देखें नास्तिकता की जनसांख्यिकी. ईसाई धार्मिक जीवन की भागीदारी में सक्रिय गिरावट के लक्षण परिलक्षित हुए साथ ही पादरी और मठीय जीवन में गिरावट आई और चर्च में उपस्थिति कम होने लगी। दूसरी तरफ, 19 वीं सदी के बाद से, उप-सहारा अफ्रीका ईसाई धर्म में परिवर्तित हो गया है और विश्व के इस क्षेत्र में उच्चतम जनसंख्या दर हो गई। पश्चिमी सभ्यता के क्षेत्र में, स्वयं को मानवतावादी धर्मनिरपेक्ष के रूप में पहचान कराने वाले लोगों की संख्या में वृद्धि हुई। कई देशों में, जैसे कि पीपुल्स रिपब्लिक ऑफ चाइना में कम्युनिस्ट सरकारों ने धर्म का पालन करने में लोगों को हतोत्साहित किया, इसलिए वहां वास्तविक विश्वासियों की संख्या कितनी है यह जानना कठिन है। हालांकि, यूरोप के पूर्वी देशों और सोवियत संघ में साम्यवाद के पतन के बाद धार्मिक जीवन का पुनरुत्थान हुआ, परंपरागत पूर्वी ईसाइयत और विशेषकर नेओपगनिस्म और पूर्वी सुदूर धर्म दोनों में धार्मिक जीवन का अनुभव किया गया।
नीचे कुछ उपलब्ध डेटा दिए जा रहे हैं जो विश्व ईसाई विश्वकोश के आधार पर है:
केंद्र अनुसंधान बेंच द्वारा आयोजित अध्ययन में पाया गया है कि आम तौर पर, अमेरिका और कुवैत को छोड़कर अमीर देशों के लोगों की तुलना में गरीब देशों के लोग अधिक धार्मिक हैं।
बाहरी कड़ियाँ
Religio
इलेक्ट्रॉनिक्स और तकनीकी सेवाएं
इलेक्ट्रॉनिक्स और तकनीकी सेवा (ETS) है ELINT के हाथ अनुसंधान एवं ऐडवर्ड्स, भारत के प्रधानमंत्री बाह्य खुफिया संगठन। 1980 के दशक के मध्य में भारत के तत्कालीन प्रधान मंत्री राजीव गांधी द्वारा स्थापित , संगठन को नई दिल्ली में सीजीओ परिसर में रखा गया है ।
विधि दिवस (भारत)
भारत में प्रतिवर्ष २६ नवम्बर को विधि दिवस के रूप में मनाया जाता है। इसी दिन भारत का संविधान स्वीकार किया गया था। 'विधि दिवस' मनाये जाने की परम्परा सर्वप्रथम भारत के प्रख्यात विधिवेत्ता डॉ लक्ष्मीमल्ल सिंघवी के प्रयासों और सुप्रीम कोर्ट बार एशोशिएशन द्वारा सन 1979 में प्रारंभ हुई। 26 नवम्बर के दिन संविधान निर्माण समिति के वरिष्ठ सदस्य महान विधिवेत्ता डॉ सर हरीसिंह गौर ( 1870 - 1949 ) का जन्मदिवस भी मनाया जाता है ।
कुंग फू भिक्षुणियाँ
कुंग फू बिक्षुणियाँ नेपाल की बौद्ध भुक्षिणियाँ हैं जो द्रुक्पा काग्यू सम्प्रदाय से संबंधित हैं। यह सम्प्रदाय  ग्यालवांग ड्रुक्पा द्वारा प्रवर्तित लगभग एक हजार वर्ष पुराना बौद्ध सम्प्रदाय है। उनका नाम चीनी मार्शल आर्ट  कुंग फू से आया है। सन २००८ में १२वें ग्यालवांग ड्रुपका के आदेश के बाद इन भिक्षुणियों ने कुंग फू का प्रशिक्षण प्राप्त करना आरम्भ किया। ध्यातव्य है कि सदियों से भिक्षुणियों के लिये इस प्रकार की सैन्य कलाओं का शिक्षण-प्रशिक्षण अनुसंशित नहीं था।
द्रुक्पा भिक्षुणियाँ अपनी सामाजिक गतिविधियों और परोपकारी कार्यों के लिए जानी जाती हैं।
समाजवादी सेक्युलर मोर्चा
समाजवादी सेकुलर मोर्चा विभिन्न छोटे व मझोले दलों का एक राजनीतिक गठबंधन है। इसके संयोजक शिवपाल सिंह यादव हैं। इस गठबंधन में लगभग ४२ से अधिक दल हैं। यह समाजवादी पार्टी से अलग होकर बना एक मोर्चा है जिसका उद्देश्य सामाजिक न्याय व विकास की यात्रा में पिछड़ गए विभिन्न अस्मिताओं के प्रतिनिधि राजनीतिक दलों को एक मंच पर लाना।
अमित शाह और बीजेपी का मार्च
अमित शाह एंड द मार्च ऑफ बीजेपी अनिर्बान गांगुली और शिवानंद द्विवेदी द्वारा लिखित पुस्तक है। पुस्तक अमित शाह की राजनीतिक यात्रा पर केंद्रित है।  पुस्तक में भारतीय जनता पार्टी के विकास का भी उल्लेख है।
प्रकाशन
अनिर्बान गांगुली और शिवानंद द्विवेदी द्वारा लिखित पुस्तक, पहली बार 30 अप्रैल 2019 को ब्लूम्सबरी पब्लिशिंग द्वारा अंग्रेजी में प्रकाशित की गई थी। यह पुस्तक बाद में हिंदी, बंगाली , तेलुगु , मराठी , तमिल , उड़िया और गुजराती में भी प्रकाशित हुई । बाद में २०२१ में हिमंत बिस्वा सरमा द्वारा इसका असमिया में अनुवाद भी किया गया । पुस्तक में १४ अध्याय हैं। प्रकाशित पुस्तक "फ्रॉम द लैंप टू द लोटस" शीर्षक वाले अध्याय से शुरू होती है और "2019 और चुनौतियां" अध्याय के साथ समाप्त होती है।
रिसेप्शन
अमित शाह एंड द मार्च ऑफ बीजेपी एक किताब है जो गांगुली के अनुसार अमित शाह के राजनीतिक जीवन, संघर्षों, उत्थान और विजय की अल्पज्ञात कहानी बताती है । विमोचन पुस्तक पर लेखक डॉ. अनिर्बान गांगुली और शिवानंद द्विवेदी द्वारा २३ जुलाई २०१९ को विवेकानंद इंटरनेशनल फाउंडेशन में एक चर्चा आयोजित की गई थी ।
सेवरी किला
सिवरी दुर्ग (सेवरी किला) ब्रिटिश द्वारा मुम्बई के सिवरी में बनवाया गया था। इस दुर्ग का निर्माण १६८० में एक उत्खनित पहाड़ी पर मुंबई बंदरगाह पर दृष्टि बनाये रखने हेतु एक पहरे की मीनार के रूप में किया गया था।
इतिहास
अठारहवीं शताब्दी तक, मुंबई में कई छोटे-छोटे द्वीप शामिल हुआ करते थे। १६६१ में इन में से सात द्वीपों को पुर्तगालियों ने इंग्लैड के राजा चार्ल्स तृतीय को अपनी राजकुमारी से विवाह होने पर दहेज़ के रूप में दिए गए थे। सेवरी का बंदरगाह एक उत्कृष्ट और योग्य बंदरगाह था, इसलिए अंग्रेजो ने सूरत से अपना तल यहाँ बदलने की योजना बनाई। अफ्रीका से आये हुए सिद्दियों ने अपनी नौसेना के मुगल साम्राज्य से अच्छे सम्बन्ध बना लिये थे। ईस्ट इंडिया कंपनी से ब्रिटिश और मुग़लों में लगातार युद्ध चल रहा था। मुगलों की निकटता पाने हेतु सिद्दियों ने ब्रिटिश से शत्रुता कर ली। १६७२ में सिद्दियों द्वारा कई हमलो के उपरान्त अंग्रेज़ों ने कई जगह से उनकी किलेबंदी कर ली और १६८० में सिवरी किले का निर्माण कार भी पूरा हो गया। यह मझगाँव द्वीप पर बना था जहां से यह पूर्वी समुद्र तट पर नजर रखता था। यहां ५० सिपाहियों की एक चौकी थी उन पर एक सूबेदार था। यह टुकड़ी आठ से दस तोपों के साथ लैस थी। १६८९ में सिद्दी जनरल याकूत खान ने २०,००० सैनिकों के साथ बॉम्बे पर आक्रमण किया। इनके पहले बेड़े ने सिवरी किले पर अधिकार कर लिया फिर मझगाँव किला और माहिम को घेर कर अधिकृत कर लिया। इसके बाद १७७२ में किले से एक और युद्ध हुआ जिसमें पुर्तगाली हमलो को पीछे हटाया गया। स्थानीय शक्तियों में कमजोरी आने पर किले को बाद को में कैदियों के लिए प्रयोग किया जाने लगा था।
वास्तु
इस किले के मुख्य रूप से रक्षा की दृष्टि से बनाया गया था, इसलिए अलंकरण और आभूषण का यहां नितान्त अभाव रहा है। इसे ऊँची पत्थर की दीवारों से घेरा हुआ है और ऐसी ही एक घेरेबन्दी आतंरिक भी है जो अधिक सुरक्षा के लिए बनायीं है। बाहर यह तीन दिशाओं पर घिरा है, और एक ६० मीटर (१९७ फ़ीट) की चट्टान भी है। इसका प्रवेश द्वार एक पत्थर का द्वार है जो प्रांगण में ले जाता है। यहाम के सामने के दरवाजे से आक्रमण होने पर बचाव हेतु भीतरी प्रवेश द्वार मुख्य प्रवेश द्वार को सीधा रखा गया। एक लंबे गुंबददार गलियारे के साथ पंचकोना कमरे और रैखिक गुंबददार संरचनाएँ यह इस वास्तु की विशेषताएँ है।
यह किला वर्तमान में महाराष्ट्र राज्य के पुरातत्व व संग्रहालय विभाग के अनुरक्षण में है। इसे एक ग्रेड वन विरासत संरचना के रूप में वर्गीकृत किया गया है, और 'मुम्बई फोर्ट सर्किट' परियोजना के तहत इस किले को बहाल करने के प्रयास शुरू हैं।
रविशंकर शुक्ल
जीवनी
पंडित रवि शंकर शुक्ल का जन्म सागर जिले की रहली तहसील के गुड़ा ग्राम में २ अगस्त १८७७ को हुआ था। आपके पिता का नाम पंडित जगन्नाथ शुक्ल और माता का नाम श्रीमती तुलसी देवी था। रवि शंकर जी ने ४ वर्ष की आयु में सागर के सुन्दरलाल पाठशाला में दाखिला लिया। ब्रिटिश राज में यह पाठशाला सीपी में स्थित ६ शालाओ में से एक थी। इस ही पाठशाला से ८ वर्ष की आयु में आपकी प्राथमीक शीक्षा पूर्ण हुई। माध्यमिक शीक्षा के पूर्ण होने के बाद पंडित जगन्नाथ शुक्ल राजनांदगाँव चले गये और अपने भाई पंडित गजाधर शुक्ल के साथ बेंगाल नागपुर कॉटन मिल चलने में सहभागी बने। कुछ वर्ष मिल चलाने के बाद वह रायपुर चले गये। इस दौरान रवि शंकर जी ने अपनी स्कुली शीक्षा रायपुए हाई स्कूल से पूर्ण कर ली। अब वह १७ वर्ष के थे। इंटर की परीक्षा आपने जबलपुर के रॉबर्टसन कॉलेज से उत्तर्णि की। आपने स्नातक की पढ़ाई नागपुर के हिसलोप कॉलेज से पूर्ण करी। नागपुर में पढ़्ते हुए शुक्ल जी राष्ट्रीय आंदोलन के निकट आये। १८९८ में संपन्न हुये कांग्रेस के १३वे अधिवेशन में भाग लेने आप अपने अध्यापक के साथ अमरावती गये थे। नागपुर से ही आपने विधि की पढ़ाई पुरी करी। तदपश्चात आप सरायपाली आ गये सुखा राहत कार्य का निरिक्षण करने। अपनी ईमानदारी एवं कर्तव्यनिष्ठा के लिये शुक्ल जी को पदोन्नत कर नायाब तहसीलदार बना दिया गया। सन १९०१ में आपने सरकारी नौकरी छोड़ कर जबलपुर के हितकारिणी स्कूल अध्यापन कार्य शुरु किया।
पी. के. सावंत
'''पी. के. सावंत (उर्फ बालासाहेब सावंत''') महाराष्ट्र राज्य से भारतीय राष्ट्रीय कांग्रेस के राजनीतिज्ञ थे। मुख्यमंत्री मारोतराव कन्नमवार की मृत्यु के बाद वे २५ नवंबर १९६३ से ४ दिसंबर १९६३ तक महाराष्ट्र के मुख्यमंत्री रहे और इस पद पे सबसे कम सेवाअवधि (१० दिन) के मंत्री बने।
थॉमसन रॉयटर्स
थॉमसन रॉयटर्स एक सूचना कंपनी है जिसे थॉमसन कॉर्पोरेशन द्वारा 17 अप्रैल 2008 को रॉयटर्स को खरीद कर बनाया गया था। थॉमसन रॉयटर्स के शेयर टोरंटो स्टॉक एक्सचेंज (TSX: TRI) और न्यू यार्क स्टॉक एक्सचेंज (NYSE: TRI) में नामित हैं। इसका मुख्य कार्यालय मिडटाउन मैनहट्टन, न्यू यार्क सिटी, अमेरिका में है। 100 शहरों में कामकाज और 55000 कर्मचारियों वाली वुडब्रिज कंपनी, जो कनाडा में थॉमसन परिवार नियंत्रक कंपनी है, इस समूह का 53% मालिकाना रखती है।
द थॉमसन कॉर्पोरेशन
द टिम्मिंस डेली प्रेस के प्रकाशक के रूप में 1934 में ओंटारियो में रॉय थॉमसन ने इस कंपनी की नींव डाली। 1953 में थॉमसन ने स्कॉट्समैन अखबार खरीदा और आगे अगले सालों के लिए स्कॉटलैंड चले गए। 1957 में स्कॉटिश टेलीविजन की फ्रेंचाईजी जीतकर उन्होंने स्कॉटलैंड मीडिया में अपनी स्थिति मजबूत कर ली।  1959 में उन्होंने केम्सले समूह खरीदा जिससे सन्डे टाइम्स का संचालन उनके हाथ में आ गया। 1967 में उन्होंने अलग से टाइम्स पर अधिकार हासिल किया। 1965 में ब्रिटानिया एयरवेज़ को खरीद कर वे उड्डयन व्यापार में उतरे, वे 1971 में नार्थ सी में सुरक्षित तेल और गैस के भण्डार खोजने वाले दल के सदस्य बनकर तेल और गैस अनुसंधान के क्षेत्र में उतरे. 1970 में लॉर्ड थॉमसन के देहांत के बाद कंपनी ने टाइम्स, द सन्डे टाइम्स और स्काटिश टेलीविजन को बेचकर मीडिया से हाथ खींच लिया और उसकी बजाय स्वीट एंड मैक्सवेल को 1987 में खरीदकर प्रकाशन के क्षेत्र में उतरी. 1989 में थॉमसन अखबार का विलय थॉमसन कॉर्पोरेशन में कर दिया गया। 1996 में थॉमसन कॉर्पोरेशन ने प्रभावी तरीके से अपना दुगुना विस्तार किया और कानूनी खोजों तथा हलों, जिनमें वेस्ट लॉ भी शामिल था, में अगुआ वेस्ट पब्लिशिंग को खरीदकर भविष्य का अपना मुनाफा तय किया।
अधिग्रहण पश्चात
थॉमसन रॉयटर्स बनाने के लिए अप्रैल, 2008 में थॉमसन कॉर्पोरेशन ने रॉयटर्स ग्रुप PLC का अभिग्रहण किया। थॉमसन रॉयटर्स, द्वितीय-सूचीबद्ध कंपनी ("DLC") के ढांचे के नीचे काम करती है, इसकी दो जनक कम्पनियां हैं - थॉमसन रॉयटर्स कॉर्पोरेशन और थॉमसन रॉयटर्स PLC. 2009 में इसने द्वितीय-सूचीबद्ध कंपनी ढांचे को एकीकृत किया तथा लन्दन स्टॉक एक्सचेंज और NASDAQ. से अपनी सूचीबद्धता ख़त्म की। फिलहाल यह न्यू यार्क स्टॉक एक्सचेंज और टोरंटो स्टॉक एक्सचेंज में थॉमसन रॉयटर्स कॉर्पोरेशन नाम से सूचीबद्ध है। (सिम्बल: TRI).
थॉमसन रॉयटर्स ब्रांड में UK में स्वीट एंड मैक्सवेल और नार्थ अमेरिका में वेस्ट पब्लिसिंग शामिल हैं। रॉयटर्स और वेस्ट लॉ वैश्विक ब्रांड हैं।
2008 जून में कंपनी ने घोषणा की कि ब्लूमबर्ग औए CNBC की प्रतिद्वंदिता में वह एक न्यूज़ चैनल खोल सकती है।
संचालन
संयुक्त कंपनी के चीफ एक्ज़ीक्यूटिव ऑफिसर टॉम ग्लोसर, जो कि पहले रॉयटर्स के चीफ एक्ज़ीक्यूटिव थे और चेयरमैन डेविड थॉमसन हैं, जो पहले थॉमसन के चेयरमैन थे।
कंपनी दो प्रभागों में संगठित है:
थॉमसन रॉयटर्स के शेयर न्यू यार्क स्टॉक एक्सचेंज (TSX: TRI) और टोरंटो स्टॉक एक्सचेंज (NYSE: TRI) में सूचीबद्ध हैं।
बाजार की स्थिति और एंटीट्रस्ट समीक्षा
यूरोपियन कमीशन और अमेरिकी न्याय विभाग के द्वारा इसके विनिमय की समीक्षा की गई। 19 फ़रवरी 2008 को दोनों विभागों ने छोटे स्वत्व-हरण को छोड़कर विनिमय को साफ-सुथरा घोषित किया। न्याय विभाग ने पार्टियों से निम्नलिखित उत्पादों में शामिल आंकड़ों की प्रतियां बेचने की बात कही - थाम्संस वर्ल्डस्कोप, एक वैश्विक आधारभूत उत्पाद, रॉयटर्स एस्टिमेट्स, एक कमाऊ एस्टीमेट उत्पाद और रॉयटर्स आफ्टर मार्केट (प्रतिषेध) रिसर्च डेटाबेस, एक विश्लेषक रिसर्च वितरण उत्पाद. इस प्रस्तावित निपटान में संबंधित बौद्धिक संपदा के लॉइसेंसीकृत करने, कर्मियों के लिए अभिगम और संक्रमणकालीन समर्थन की आवश्यकता थी, ताकि यह सुनिश्चित किया जा सके कि डेटा के प्रत्येक सेट का खरीदार अपने डेटाबेस को अद्यतन करना जारी रखे और उपयोगकर्ताओं को व्यवहार्य और प्रतिस्पर्धात्मक उत्पाद दे सके। यूरोपीय आयोग ने समान अधिकार हरण लागू किया: आयोग की प्रेस विज्ञप्ति के अनुसार, "डेटाबेस को वंचित करने के लिए जो पार्टियां प्रतिबद्ध थी जिसमें उस तरह के वित्तीय सूचना उत्पाद की विषयवस्तु, उसके साथ प्रासंगिक संपति, कर्मियों और ग्राहक आधार जो कि डेटाबेस के ग्राहकों को उचित अनुमति दी गई थी और बाज़ार में विश्वसनीय प्रतिस्पर्धात्मक शक्ति के रूप में एक संस्था के विलय के साथ खुद को तेजी से स्थापित करती हो और उसी क्षेत्र में पूर्व में विलय हुए प्रतिद्वंद्विता को फिर से स्थापना करना शामिल है।"
इन उपायों को लेन-देन के दायरों को देखते हुए काफी न्यून रूप में देखा जाता है। फाइनेंशियल टाइम्स के अनुसार, "प्रतियोगिता अधिकारियों द्वारा प्रस्तावित यह उपाय नए थॉमसन रॉयटर्स समूह के $13bn के साथ संयुक्त राजस्व $25m से अधिक को प्रभावित नहीं करेगा."
इस सौदे को कनाडाई प्रतियोगिता ब्यूरो द्वारा मंजूरी दी गई थी।
खरीद प्रक्रिया
रॉयटर्स के प्रथम नियम के मुताबिक, जिसमें कहा गया कि "रॉयटर्स को किसी भी समय किसी एक हित, समूह या धड़े के हाथों में नहीं दिया जा सकता", कोई व्यक्ति ऐतिहासिक रूप से कंपनी के 15% से अधिक का मालिकाना नहीं रख सकता. हालांकि थॉमसन के लिए नियम ढीले कर दिए गए, जिनके परिवार की नियंत्रक कंपनी, वुडब्रिज कंपनी इस विस्तृत व्यवसाय में 53% का मालिकाना रखती है। BBC न्यूज़ के बिजनेस एडिटर राबर्ट पटसन के मुताबिक रॉयटर्स के पत्रकार इससे चिंतित हैं क्योंकि इससे एक तो संयुक्त कंपनी के फ़ाइनेन्सिअल डेटा प्रोविजन व्यापार द्वारा रॉयटर्स का पत्रकारिता व्यापार किनारे कर दिया जायेगा और दूसरे एक ही बड़े शेयर होल्डर के प्रभाव के चलते रॉयटर्स की निष्पक्ष पत्रकारिता पर खतरा बन सकता है। पेहर गिलेन्हैमर जो कि रॉयटर्स फाउंडर शेयर कंपनी के चेयरमैन हैं, समझाते हैं कि उन ख़राब वित्तीय स्थितिओं जिनमें रॉयटर्स हो सकता था, थॉमसन परिवार के लिए रॉयटर्स ट्रस्ट का पहला नियम हटा दिया गया क्योंकि कहा गया है कि "रॉयटर्स के नियमों के ऊपर उसके भविष्य को वरीयता दी जाएगी. अगर रॉयटर्स खुद इतना मजबूत नहीं है कि यह चल सके तो नियमों का कोई मतलब ही नहीं रह जायेगा." बिना डेविड थॉमसन से मिले, लेकिन इस मामले पर वुडब्रिज के अध्यक्ष गाफ बैटी से मशविरा करने के बाद उन्होंने कहा कि रॉयटर्स ट्रस्ट के 5 सिद्धांतों में बाधा पहुंचाने का विचार रखने वाले किसी भी ट्रस्टी के खिलाफ जैसा रॉयटर्स फाउंडर शेयर कंपनी का निर्देश होगा, थॉमसन परिवार उसी अनुसार वोट करेगा। वुडब्रिज ने पहले नियम में छूट को तब तक की स्वीकृति दी है जब तक वह थॉमसन परिवार द्वारा नियंत्रित है।
अधिग्रहण
जुलाई 2009 में थॉमसन रॉयटर्स ने Streamlogics को हासिल किया। 1999 में स्थापित स्ट्रीमलॉजिक्स वित्तीय सेवा, तकनीकी और हेल्थ केअर/ लॉइफ साइंस जैसे विभिन्न क्षेत्रों में संस्थानों को परिणाम संचालित वेब कास्टिंग हल उपलब्ध करने वाली प्रमुख संस्था है। स्ट्रीमलॉजिक्स के वेब कास्टिंग हल का उपयोग प्रशिक्षण और प्रमाणन, मार्केटिंग व लीड जनरेशन, तथा कार्पोरेट संचार में होता है।
21 सितम्बर 2009 को थॉमसन रॉयटर्स ने NYSE यूरोनेक्स्ट से यूरोपियन IR और PR वितरण समूह, हुगिन ग्रुप को खरीद लिया। शर्तें तो सामने नहीं आयी पर डेनिश न्यूज़ पेपर्स ने खबर दी कि कीमत €40m और €42m के बीच थी।
नवम्बर 2009 में टैक्स और एकाउंटिंग व्यापार ने सैब्रिक्स, इंक को हासिल करने के लिए एक निर्णायक समझौता किया, यह ट्रांजेक्सन टैक्स मैनेजमेंट सॉफ्टवेअर अप्लिकेशन और सम्बंधित सेवाएं उपलब्ध कराने वाली एक वैश्विक कंपनी है।
प्रायोजन
थॉमसन रॉयटर्स कनैडियन गोल्फ चैम्पियन माइक वेअर और AT&T विलियम्स फार्मूला वन टीम को स्पांसर करता है।
गिल डीकॉन
गिलियन "गिल" डीकॉन (जन्म 26 अप्रैल, 1966, टोरंटो, ओंटारियो में; नाम का उच्चारण "जिल" है) एक कनाडाई लेखक और प्रसारक हैं, वर्तमान में टोरंटो में सीबीएलए-एफएम पर हियर एंड नाउ के मेजबान हैं। 2016 में, वह राष्ट्रीय कनाडा रीड्स की मॉडरेटर भी थीं।
जीवनी
रेडियो में काम करने से पहले, गिलियन डीकन एक टेलीविजन प्रसारक थी। उन्होंने 2006 से 2007 तक कनाडा में सीबीसी टेलीविजन पर द गिल डीकॉन शो नामक सीबीसी के प्रमुख दिन के समय के टेलीविजन शो की मेजबानी की। उनके पिछले टीवी होस्टिंग क्रेडिट में, 1996 से 2002 तक डिस्कवरी चैनल कनाडा के के साथ-साथ सीबीसी टेलीविज़न के कोड ग्रीन पर जे इनग्राम के साथ सह-होस्टिंग शामिल है।
डीकॉन ने सीबीसी मॉन्ट्रियल और सीटीवी के लिए एक टेलीविजन होस्ट के रूप में भी काम किया है। मॉन्ट्रियल में, उन्होंने सिटीबीट, जाे कि क्यूबेक कला और संस्कृति को प्रदर्शित करने वाला एक राष्ट्रीय आधे घंटे का कार्यक्रम था, के लिए होस्टिंग और लेखन में चार साल बिताए। उस समय के दौरान, वह सीबीसी न्यूज: मॉर्निंग ऑन सीबीसी न्यूजवर्ल्ड के लिए साप्ताहिक कला संवाददाता भी थीं।
उनकी दूसरी पुस्तक, देयर लीड इन योर लिपस्टिक: टॉक्सिन्स इन अवर एवरीडे बॉडीकेयर एंड हाउ टू अवॉइड देम (पेंगुइन, 2011), एक राष्ट्रीय बेस्टसेलर और अमेज़ॅन टॉप 100 पुस्तक भी थी, और साथ ही साथ कई सप्ताह तक द ग्लोब एंड मेल बेस्टसेलर सूची में भी थी। डीकॉन की पुस्तकों ने उन्हें एक सार्वजनिक वक्ता के रूप में सक्रिय रूप से काम करने के लिए प्रेरित किया है, जो कंपनियों और संगठनों के लिए अपनी जागरूकता और स्थिरता के प्रति प्रतिबद्धता को व्यापक बनाने के लिए प्रस्तुतीकरण प्रदान करते हैं।